**Proiect de ordin**

**pentru modificarea și completarea unor ordine ale preşedintelui Autorităţii Naţionale de Reglementare în Domeniul Energiei din domeniul racordării utilizatorilor la rețeaua electrică de interes public**

Având în vedere dispoziţiile art. 25 alin. (13) din Legea energiei electrice şi a gazelor naturale nr. 123/2012, cu modificările și completările ulterioare,

în temeiul prevederilor art. 5 alin. (1) lit. c) şi ale art. 9 alin. (1) lit. h) și q) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările și completările ulterioare,

**preşedintele Autorităţii Naţionale de Reglementare în Domeniul Energiei emite prezentul ordin**

**Art. I.** – Regulamentul privind racordarea utilizatorilor la reţelele electrice de interes public, aprobat prin Ordinul preşedintelui Autorităţii Naţionale de Reglementare în Domeniul Energiei nr. 59/2013, publicat în Monitorul Oficial al României, Partea I, nr. 517 și 517 bis din 19 august 2013, cu modificările și completările ulterioare, se modifică și se completează după cum urmează:

**1. La articolul 44, alineatul (3) se modifică și va avea următorul cuprins:**

”(3) În cazul utilizatorilor clienţi finali casnici, persoanelor fizice autorizate, întreprinderilor individuale, întreprinderilor familiale şi instituţiilor publice ale căror locuri de consum sunt racordate la rețelele electrice de joasă tensiune, precum şi în cazul prosumatorilor, costurile pentru achiziţia şi montarea grupului de măsurare a energiei electrice sau, după caz, a blocului de măsură şi protecţie, complet echipat, sunt suportate de către operatorul de reţea.”

**2. La articolul 44, după alineatul (2^6) se introduc patru noi alineate, alineatele (2^7) – (2^10) cu următorul cuprins:**

” (2^7) Prin excepție de la prevederile alin. (2^5), utilizatorii prevăzuți la alin. (2^3) au posibilitatea de a achiziționa grupul de măsurare a energiei electrice sau blocul de măsură și protecție complet echipat, inclusiv contorul de masurare a energiei electrice, cu respectarea specificațiilor tehnice puse la dispoziție de operatorul de rețea.

(2^8) În situația prevăzută la alin. (2^7), în cazul utilizatorilor clienţi finali casnici, persoane fizice autorizate, întreprinderi individuale, întreprinderi familiale şi instituţii publice, ale căror locuri de consum sunt racordate la rețelele electrice de joasă tensiune, rambursarea contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, achiziționate de utilizatori, se realizează de operatorul de distribuţie la termenele pentru rambursarea contravalorii lucrărilor de proiectare şi execuţie a branşamentului prevăzute în contractul de racordare.

(2^9) În situația prevăzută la alin. (2^7) pentru utilizatorii alții decât cei prevăzuți la alin. (2^8), rambursarea contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, achiziționate de utilizatori, se realizează de operatorul de distribuţie în conformitate cu prevederile din contractele de racordare.

(2^10) Rambursarea contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, prevăzută la alin. (2^8) sau (2^9), după caz, se realizează pe baza următoarelor documentelor justificative prezentate de utilizator operatorului de distribuție, dar fără a se limita la: factura fiscală, certificate de conformitate, certificate de garanție etc.”

**Art. II. –** Procedura privind racordarea la rețelele electrice de interes public de joasă tensiune a locurilor de consum aparținând utilizatorilor clienți casnici, aprobată prin Ordinul preşedintelui Autorităţii Naţionale de Reglementare în Domeniul Energiei nr. 18/2022, publicat în Monitorul Oficial al României, Partea I, nr. 220 din 7 martie 2022, se modifică și se completează după cum urmează:

**1. Anexa nr. 1 se modifică și se completează după cum urmează:**

**a) După punctul 4.6 se introduce un nou punct, punctul 4.7. cu următorul cuprins:**

”4.7. Valoarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice este………. lei, din care TVA16).”

**b) Punctul 5.2. se completează și va avea următorul cuprins:**

” Termenul prevăzut la pct. 5.1 include perioada prevăzută la pct. 11.6 pentru rambursarea contravalorii lucrărilor de proiectare şi execuţie a branşamentului și a contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, după caz.”

**c) La punctul 6.1, după litera n) se introduc două noi litere, literele o) și p) cu următorul cuprins:**

”o) acordul utilizatorului pentru achiziționarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice16);

p) documentele justificative necesare rambursării contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, fără a se limita la : factura fiscală, certificate de conformitate, certificate de garanție etc. 16). ”

**d) La punctul 9, litera d) se completează și va avea următorul cuprins:**

”d) să execute, să efectueze recepţia şi să pună în funcţiune branşamentul în termen de maximum 90 de zile de la data acordului/autorizaţiei pentru execuţia branşamentului, din care termenul pentru recepţia şi punerea în funcţiune a branşamentului este de maximum 18 zile calendaristice de la data notificării terminării lucrărilor transmise operatorului de către executant, cu condiţia ca utilizatorul să respecte prevederile pct. 10 lit. d) şi pe cele prevăzute la pct. 10 lit. l); contorul se montează de operator în termen de maximum 5 zile lucrătoare de la data procesului-verbal de recepţie la terminarea lucrărilor, dar nu mai târziu de data punerii în funcţiune a branşamentului. În cazul în care utilizatorul nu pune la dispoziția operatorului contorul de măsurare a energiei electrice astfel încât operatorul să poată respecta termenul de montare de maximum 5 zile lucrătoare de la data procesului-verbal de recepţie la terminarea lucrărilor, dar nu mai târziu de data punerii în funcţiune a branşamentului, operatorul montează contorul în maximum 5 zile lucrătoare de la data procesului verbal de predare-primire a contorului de la utilizator.”

**e) La punctul 9, după litera r) se introduce o nouă literă, litera s), cu următorul cuprins:**

”s) să ramburseze utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, prevăzută la pct. 4.7., în cazul în care acestea au fost achiziționate de utilizator16).”

**f) La punctul 10, după litera m) se introduce o nouă literă, litera n), cu următorul cuprins:**

”n) să pună la dispoziția operatorului contorul de măsurare a energiei electrice în cazul în care contorul a fost achiziționat de utilizator, cu respectarea termenului prevăzut la pct. 9 lit. d).”

**g) După punctul 11.6 se introduce un nou punct, punctul 11.7, cu următorul cuprins:**

ˮ11.7. Operatorul rambursează utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, în cazul în care acestea au fost achiziționate de utilizator, până la termenul prevăzut la pct. 11.6.16) ˮ

**h) La notele de subsol, după nota de subsol 15 se introduce o nouă notă de subsol, nota 16, cu următorul cuprins:**

ˮ 16) Se prevede numai în situația în care utilizatorul achiziționează grupul de măsurare a energiei electrice sau blocul de măsură și protecție complet echipat, inclusiv contorul de măsurare a energiei electrice. ˮ

**2. Anexa nr. 2 se modifică și se completează după cum urmează:**

**a) După punctul 4.8. se introduce un nou punct, punctul 4.9, cu următorul cuprins:**

” 4.9. Valoarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice este………. lei, din care TVA. 15)”

**b) Punctul 5.2 se completează și va avea următorul cuprins:**

” 5.3. Termenul prevăzut la pct. 5.1 include perioada prevăzută la pct. 11.6 pentru rambursarea contravalorii lucrărilor de proiectare şi execuţie a branşamentului și a contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, după caz.”

**c) La punctul 6.1, după litera p) se introduc două noi litere, literele q) și r) cu următorul cuprins:**

”q) acordul utilizatorului pentru achiziționarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice15)

r) documentele justificative necesare rambursării contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, fără a se limita la: factura fiscală, certificate de conformitate, certificate de garanție etc. 15)”.

**e) La punctul 9, litera e) se completeaă și va avea următorul cuprins:**

”e) să monteze contorul în termen de maximum 5 zile lucrătoare de la data procesului-verbal de recepţie la terminarea lucrărilor de execuţie a branşamentului, dar nu mai târziu de data punerii în funcţiune a branşamentului; În cazul în care utilizatorul nu pune la dispoziția operatorului contorul de măsurare a energiei electrice astfel încât operatorul să poată respecta termenul de montare de maximum 5 zile lucrătoare de la data procesului-verbal de recepţie la terminarea lucrărilor, dar nu mai târziu de data punerii în funcţiune a branşamentului, operatorul montează contorul în maximum 5 zile lucrătoare de la data procesului verbal de predare-primire a contorului de la utilizator.”

**f) La punctul 9, după litera r) se introduce o nouă literă, litera s), cu următorul cuprins:**

ˮs) ramburseze utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice prevăzută la pct. 4.9, în cazul în care acestea au fost achiziționate de utilizator15).ˮ

**g) La punctul 10, după litera s) se introduce o nouă literă, litera ș), cu următorul cuprins:**

ˮș) să pună la dispoziția operatorului contorul de măsurare a energiei electrice în cazul în care contorul a fost achiziționat de utilizator, cu respectarea termenului prevăzut la pct. 9 lit. e).ˮ

**h) După punctul 11.6 se introduce un nou punct, punctul 11.7., cu următorul cuprins:**

ˮ11.7. Operatorul rambursează utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, în cazul în care acestea au fost achiziționate de utilizator până la termenul prevăzut la pct. 11.6. 15) ˮ

1. **La notele de subsol, după nota de subsol 14 se introduce o nouă notă de subsol, nota 15, cu următorul cuprins:**

ˮ15) Se prevede numai în situația în care utilizatorul achiziționează grupul de măsurare a energiei electrice sau a blocul de măsură și protecție complet echipat, inclusiv contorul de măsurare a energiei electrice.ˮ

**Art. III.** Ordinul președintelui Autorităţii Naţionale de Reglementare în Domeniul Energiei nr. 105/2022pentru aprobareaContractelor-cadru de racordare la rețelele electrice de interes public, publicat în Monitorul Oficial al României, Partea I, nr. 781 din 5 august 2022, se modifică după cum urmează:

1. **Anexa nr. 1 se modifică și se completează după cum urmează:**
2. **După punctul 4.7 se introduce un nou punct, punctul 4.8, cu următorul cuprins:**

ˮ4.8. Valoarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice este………. lei, din care TVA. 27) ˮ

1. **La punctul 6.1., după litera r) se introduc două noi litere, literele s) și ș) cu următorul cuprins:**

ˮs) acordul utilizatorului pentru achiziționarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice27)

ș) documentele justificative necesare rambursării contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, fără a se limita la: factura fiscală, certificate de conformitate, certificate de garanție etc. 27)ˮ

**c) La punctul 9, după litera j) se introduce o nouă literă, litera j1), cu următorul cuprins:**

ˮj1) montarea contorului de măsurare a energiei electrice în maximum 5 zile lucrătoare de la data procesului verbal de predare-primire a contorului de la utilizator27)ˮ

1. **La punctul 9, după litera y) se introduce o nouă literă, litera z), cu următorul cuprins:**

ˮz) să ramburseze utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice prevăzută la pct. 4.9, în cazul în care acestea au fost achiziționate de utilizator27).ˮ

1. La punctul 10, după litera s) se introduce o nouă literă, litera ș), cu următorul cuprins:

ˮș) să pună la dispoziția operatorului contorul de măsurare a energiei electrice în cazul în care contorul a fost achiziționat de utilizator27).ˮ

1. **După punctul 11.6 se introduce un nou punct, punctul 11.7, cu următorul cuprins:**

ˮ11.7. Operatorul rambursează utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, în cazul în care acestea au fost achiziționate de utilizator în termen de …………… zile lucrătoare de la data punerii în funcțiune a instalației de racordare 27).ˮ

1. **La notele de subsol, după nota de subsol 26 se introduce o nouă notă de subsol, nota 27, cu următorul cuprins:**

ˮ27) Se prevede pentru prosumatori, alții decât cei din categoria utilizatori clienți finali casnici, persoane fizice autorizate, întreprinderi individuale, întreprinderi familiale şi instituţii publice ale căror locuri de consum și de producere sunt racordate la rețelele electrice de joasă tensiune, numai în situația în care utilizatorul achiziționează grupul de măsurare a energiei electrice sau blocul de măsură și protecție complet echipat, inclusiv contorul de măsurare a energiei electrice.ˮ

1. **Anexa nr. 1 se modifică și se completează după cum urmează:**
2. **După punctul 4.7 se introduce un nou punct, punctul 4.8, cu următorul cuprins:**

ˮ4.8. Valoarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice este………. lei, din care TVA. 26) ˮ

1. **La punctul 6.1., după litera t) se introduc două noi litere, literele ț) și u) cu următorul cuprins:**

ˮț) acordul utilizatorului pentru achiziționarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice26);

u) documentele justificative necesare rambursării contravalorii grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, fără a se limita la: factura fiscală, certificate de conformitate, certificate de garanție etc. 26) ˮ

1. **La punctul 9, după litera i) se introduce o nouă literă, litera i1), cu următorul cuprins:**

ˮi1) montarea contorului de măsurare a energiei electrice în maximum 5 zile lucrătoare de la data procesului verbal de predare-primire a contorului de la utilizator26).ˮ

1. **La punctul 9, după litera y) se introduce o nouă literă, litera z), cu următorul cuprins:**

ˮz) să ramburseze utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice prevăzută la pct. 4.8, în cazul în care acestea au fost achiziționate de utilizator26).ˮ

1. **La punctul 10, după litera x) se introduce o nouă literă, litera y), cu următorul cuprins:**

ˮy) să pună la dispoziția operatorului contorul de măsurare a energiei electrice în cazul în care contorul a fost achiziționat de utilizator26).ˮ

1. **După punctul 11.6 se introduce un nou punct, punctul 11.7, cu următorul cuprins:**

ˮ11.7. Operatorul rambursează utilizatorului contravaloarea grupului de măsurare a energiei electrice sau a blocului de măsură și protecție complet echipat, inclusiv contorul de măsurare a energiei electrice, în cazul în care acestea au fost achiziționate de utilizator în termen de …………… zile lucrătoare de la data punerii în funcțiune a instalației de racordare 26).ˮ

1. **La notele de subsol, după nota de subsol 25 se introduce o nouă notă de subsol, nota 26, cu următorul cuprins:**

ˮ26) Se prevede pentru prosumatori, alții decât cei din categoria utilizatori clienți finali casnici, persoane fizice autorizate, întreprinderi individuale, întreprinderi familiale şi instituţii publice ale căror locuri de consum și de producere sunt racordate la rețelele electrice de joasă tensiune, numai în situația în care utilizatorul achiziționează grupul de măsurare a energiei electrice sau blocul de măsură și protecție complet echipat, inclusiv contorul de măsurare a energiei electrice.ˮ

**Art. IV.** **––** Procedura privind racordarea la rețelele electrice de interes public a locurilor de consum și de producere aparținând prosumatorilor, aprobată prin Ordinul președintelui Autorităţii Naţionale de Reglementare în Domeniul Energiei nr. 19/2022, publicat în Monitorul Oficial al României, Partea I, nr. 222 din 7 martie 2022, cu modificările și completările ulterioare, se modifică și se completează după cum urmează:

1. **La articolul 20, după alineatul (2) se introduce un nou alineat, alineatul (21) cu următorul cuprins:**

ˮ(21) Prin excepție de la prevederile alin. (1), prosumatorul are posibilitatea de a achiziționa contorul de măsurare a energiei electrice, în conformitate cu prevederile regulamentului.ˮ

1. **La articolul 27, după alineatul (2) se introduce un nou alineat, alineatul (21) cu următorul cuprins:**

ˮ(21) Prin excepție de la prevederile alin. (1), prosumatorul are posibilitatea de a achiziționa contorul de măsurare a energiei electrice, în conformitate cu prevederile regulamentului.ˮ

1. **La articolul 27, după alineatul (4) se introduce un nou alineat, alineatul (41) cu următorul cuprins:**

ˮ(41) În cazul prevăzut la alin. (21) termenul de montare a contorului de măsurare a energiei electrice este de 5 zile lucrătoare de la data procesului verbal de predare-primire a contorului de la prosumator.ˮ

1. **La articolul 33, după alineatul (7) se introduce un nou alineat, alineatul (71) cu următorul cuprins:**

ˮ (71) Prin excepție de la prevederile alin. (6), prosumatorul are posibilitatea de a achiziționa contorul de măsurare a energiei electrice, în conformitate cu prevederile regulamentului.ˮ

1. **În Anexa nr. 1, la punctul 2.3, litera d) se modifică după cum urmează:**

ˮd\*\*) planul de situaţie pe care să fie poziţionată amplasarea obiectivului, în copie, întocmit de proiectant pe suport topografic cu coordonate stereo.ˮ

1. **În Anexa nr. 4, la punctul 2.3, litera d) se modifică după cum urmează:**

ˮd\*\*) planul de situaţie pe care să fie poziţionată amplasarea obiectivului, în copie, întocmit de proiectant pe suport topografic cu coordonate stereo.ˮ

**Art. V.** **–** Operatorii economici din sectorul energiei electrice duc la îndeplinire prevederile prezentului ordin, iar entităţile organizatorice din cadrul Autorităţii Naţionale de Reglementare în Domeniul Energiei urmăresc respectarea prevederilor prezentului ordin.

**Art. VI.** – Prezentul ordin se publică în Monitorul Oficial al României, Partea I.

**Preşedintele Autorităţii Naţionale de Reglementare în Domeniul Energiei**

**Dumitru Chiriță**